TEAMG ขับเคลื่อนแก้วิกฤต “สภาพภูมิอากาศ” เดินหน้าลดก๊าซเรือนกระจก
TEAMG ร่วมขับเคลื่อนแก้ปัญหาวิกฤตสภาพภูมิอากาศและลดโลกร้อน พร้อมเตรียมแผนลดการปล่อยก๊าซเรือนกระจก 
TEAMG ร่วมขับเคลื่อนแก้ปัญหาวิกฤตสภาพภูมิอากาศและลดโลกร้อน พร้อมเตรียมแผนลดการปล่อยก๊าซเรือนกระจก
24 มี.ค. 2566

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG กล่าวว่า บริษัทร่วมขับเคลื่อนแก้ปัญหาวิกฤตสภาพภูมิอากาศและลดโลกร้อน พร้อมเตรียมแผนลดการปล่อยก๊าซเรือนกระจกมุ่งเป้าลดลง 5% ในปี 2566
ทั้งนี้ เริ่มต้นด้วยการเปลี่ยนรถยนต์ในองค์กรเป็นรถ Hybrid จัดเปลี่ยนแอร์รุ่นใหม่ทดแทนแอร์เก่า และลดค่า BOD จาก Septic Tank ลดลง 5% รวมถึงลดการใช้ไฟฟ้าในสำนักงานลดลง 5% เปลี่ยนโหมดทำงานจาก Paperwork สู่ Paperless และ Reuse เพื่อลดการใช้ประดาษลง 2% พร้อมเลือกเดินทางกับสายการบินที่ปล่อยก๊าซคาร์บอนไดออกไซด์ CO2 ต่ำ และใช้น้ำอย่างรู้คุณค่า
นอกจากนี้ TEAMG ยังเชิญชวนคนไทยทั่วประเทศ ร่วมแสดงพลังของคนรักษ์โลก พร้อมใจปิดไฟให้โลกพักสักงีบเป็นเวลา 1 ชั่วโมง พบกันในวันเสาร์ที่ 25 มี.ค.66 ตั้งแต่เวลา 20:30-21:30 น. เพื่อลดภาวะโลกร้อน หรือ 60+ Earth Hour 2023 พร้อมกับประเทศต่างๆ กว่า 190 ประเทศ รวม 7,000 เมืองทั่วโลก เนื่องในวันปิดไฟเพื่อโลก